หนุ่มรถล้มสมองตาย ญาติตัดสินใจไม่ผ่าตัด บริจาคอวัยวะช่วยได้ 5 ชีวิต 
กุศลยิ่งใหญ่ หนุ่มยโสธร จยย.ล้ม สมองตาย นำส่งโรงพยาบาลใหญ่ แต่สุดท้ายญาติตัดสินใจไม่ผ่าตัด นำกลับมา แจ้งบริจาคอวัยวะไต 2 ข้าง ตา 2 ข้าง หัวใจ 1 ดวง แม่หวังช่วยลูกชายไปสู่ภพภูมิที่ดีเมื่อวันที่ 19 ม.ค. เรื่องราวของการ บริจาคอวัยวะ เพื่อช่วยต่อชีวิตผู้ป่วย โดย พญ.รุ่งฤดี ตั้งวงศ์ชัย รองผู้อำนวยการฝ่ายการแพทย์โรงพยาบาลยโสธร เปิดเผยว่า เมื่อวานนี้ตนพร้อมด้วย นพ.สุเมธี สาสีมา รอง ผอ.โรงพยาบาลยโสธร ในฐานะศัลยแพทย์ระบบประสาท คณะแพทย์ พยาบาล และเจ้าหน้าที่สภากาชาดไทย ร่วมกันส่งร่างของ นายวีนัส ศิริไสว อายุ 29 ปี อยู่บ้านเลขที่ 15 หมู่ 16 ต.เดิด อ.เมือง จ.ยโสธร เพื่อให้ญาตินำไปบำเพ็ญกุศลที่บ้านเกิด หลังเกิดอุบัติเหตุรถจักรยานยนต์ล้มเมื่อคืนวันที่ 14 ม.ค.63 ที่ผ่านมาทั้งนี้ ผู้บาดเจ็บสมองได้รับการกระทบกระเทือน และถูกส่งตัวมายังโรงพยาบาลยโสธร จากนั้นโรงพยาบาลยโสธรได้ส่งตัวไปรับการรักษาต่อที่โรงพยาบาลสรรพสิทธิประสงค์ จ.อุบลราชธานี แต่ญาติไม่อนุญาตให้เข้ารับการผ่าตัด ขอย้ายกลับมารักษาต่อที่โรงพยาบาลยโสธร จากการตรวจร่างกายโดยทีมแพทย์อย่างละเอียดพบว่าผู้ป่วยอยู่ในภาวะสมองตาย จึงได้แจ้งญาติให้รับทราบ ทันทีที่รับทราบญาติผู้ป่วยได้แจ้งความประสงค์จะขอบริจาคอวัยวะเพื่อเป็นกุศลอันยิ่งใหญ่แก่ผู้ป่วยเมื่อสิ้นลมหายใจ ทางโรงพยาบาลยโสธรจึงได้ดำเนินการรับบริจาค และประสานงานกับสภากาชาดไทย ซึ่งสามารถนำไปช่วยเหลือผู้ป่วยที่รอรับการเปลี่ยนถ่ายอวัยวะ และมอบชีวิตใหม่ให้ผู้ป่วยได้อยู่ต่อถึง 5 รายนพ.สุเมธี กล่าวว่า ผู้ป่วยคือ นายวีนัส ศิริไสว อายุ 29 ปี ประสบอุบัติเหตุรถจักรยานยนต์ล้มเมื่อวันที่ 14 ม.ค.ที่ผ่านมา ทำให้มีเลือดคั่งในสมอง สมองบวม วันแรกที่รับนั้นผู้ป่วยอาการหนัก โดยญาติไม่ยินยอมให้ผ่าตัด จึงได้ส่งต่อไปยังโรงพยาบาลสรรพสิทธิประสงค์อุบลราชธานี โดยทางโรงพยาบาลสรรพสิทธิประสงค์ ก็ไม่ผ่าตัดเช่นเดียวกัน จึงได้ส่งตัวกลับมาที่โรงพยาบาลยโสธร เมื่อรับเข้ารักษาอีกครั้งพบว่าผู้ป่วยสมองตายแล้ว หรือที่เรียกว่า (Brain death) ซึ่งกรณีนี้ถ้าญาติยินดีที่จะบริจาคเพื่อเป็นกุศลให้กับผู้ป่วยที่รอรับอวัยวะต่างๆ ทั่วประเทศ ซึ่งมีอยู่เป็นแสนคน โดยผู้ป่วยรายนี้อวัยวะที่สามารถนำไปต่อชีวิตผู้ป่วยอื่นได้คือ ไต 2 ข้าง ตา 2 ข้าง และหัวใจ 1 ดวง ก็จะสามารถช่วยผู้ป่วยที่รอรับการเปลี่ยนอวัยวะได้ถึง 5 รายด้านนางกิติวรรณ คำทวี แม่ของผู้เสียชีวิตเผยว่า ตนเลิกกับสามีตั้งแต่ผู้เสียชีวิตยังเด็ก แล้วก็ไม่ได้ติดต่อกันอีกเลย สำหรับลูกชายเรียนจบแค่ชั้น ม.3 ส่วนสาเหตุที่ไม่ได้ผ่าตัดที่โรงพยาบาลสรรพสิทธิประสงค์ เพราะแพทย์ได้แจ้งว่า สมองกระทบกระเทือนมาก ถ้าผ่าตัดแล้วก็ยากที่จะหายเป็นปกติ จึงได้ตัดสินใจแจ้งความประสงค์บริจาคร่างกายเพื่อมอบให้สภากาชาดไทยหวังว่าบุญกุศลที่ได้ทำในครั้งนี้จะส่งผลให้เจ้าตัวไปอยู่ในภพภูมิที่ดี ก่อนจะนำร่างกลับมาบ้านเพื่อบำเพ็ญกุศล และประกอบพิธีทางศาสนา.
กุศลยิ่งใหญ่ หนุ่มยโสธร จยย.ล้ม สมองตาย นำส่งโรงพยาบาลใหญ่ แต่สุดท้ายญาติตัดสินใจไม่ผ่าตัด นำกลับมา แจ้งบริจาคอวัยวะ ไต 2 ข้าง ตา 2 ข้าง หัวใจ 1 ดวง แม่หวังช่วยลูกชายไปสู่ภพภูมิที่ดี
บริจาคอวัยวะ,บริจาคร่างกาย,บริจาคร่างกายช่วยผู้ป่วย,ข่าวทั่วไป